Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4615

(1) A 109/70/EGK rendeletben, az 1439/74/EGK rendeletben és a 2532/78/EGK rendeletben szereplő közös liberalizációs listáktól való átmeneti eltérésként a Görög Köztársaság 1985. december 31-ig fenntarthat mennyiségi korlátozásokat az V. mellékletben felsorolt termékekre és mennyiségekre vonatkozó globális kontingensek formájában. E termékek teljes körű liberalizációjára 1986. január 1-jén kerül sor, és a kontingenseket eddig az időpontig fokozatosan kell növelni. A kontingensek növelésére vonatkozó eljárások azonosak a 36. cikkben megállapított eljárásokkal. Ha két egymást követő év során a behozatal nem éri el a megnyitott éves kontingens 90%-át, a Görög Köztársaság eltörli a hatályban lévő mennyiségi korlátozásokat, ha ekkor a szóban forgó termék a jelenlegi tagállamok tekintetében liberalizált.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes